têrangipun: Satunggiling dintên punggawa wau nalika mantuk saking padamêlan ambêkta sêrat-sêrat post, wontên ing griya dipun bikaki, ingriku wontên sêrat 3 ingkang isi arta anggangsal rupiyah, sêrat ingkang botên isi arta lajêng kakintunakên. Wusana ing bab punika kasumêrêpan ing pangagêng, sarêng dipun priksa, dangu-dangu ngakên, dene wontênipun purun gadhah tindak makatên jalaran saking blanjanipun botên nyêkapi.